
_START_ARTICLE_
Nathejre
_START_SECTION_
Beskrivelse
_START_PARAGRAPH_
Nathejren er 61 cm lang og vejer 550 g. Halsen er kort. Som voksen er den gråhvid med sortblå ryg og isse. Næbbet er sort og benene gule. I yngletiden har nathejren lange hvide nakkefjer._NEWLINE_Ungfuglene er mørkebrune med lyse pletter på ryg og vingedækfjer, undersiden er hvidlig med mørke striber.
_START_SECTION_
Føde
_START_PARAGRAPH_
Dens føde består af småfisk, padder, haletudser, vandinsekter, igler og småpattedyr.
_START_SECTION_
Nathejren i kulturen
_START_PARAGRAPH_
Nathejren optræder i Inger Christensens digt "Juninatten" i digtsamlingen Alfabet.